|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ по Проект на Наредба за изменение и допълнение на Наредба № 7 от 2015 г. за прилагане на мярка 10 „Агроекология и климат“ от Програмата за развитие на селските райони за периода 2014 – 2020 г.** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | **nbioassoc@gmail.com**  **06 февруари 2018 г.**  **(по електронен път)** | I. Ограничаване на възможностите за източване на средства от Европейския и Републиканския бюджет.  За съжаление през годините, редица браншови организации, вкл. и НБА се опитват да прокарат, законови и подзаконови нормативни разпоредби, с цел ограничаване на възможността за източване на средства от Европейския и Републиканския бюджет.  Не срещаме необходимата подкрепа от страна на политическото ръководство на Министерство на земеделието, храните и горите. Въпреки това, ние оставаме последователни във водената от нас политика, както в интерес на земеделските стопани, така и на цялото общество, и предлагаме създаването на следните разпоредби, с които да се допълни НИД на Наредба № 7/2015г. за прилагане на мярка 10 - „Агроекология и климат":  1. Създава се нов § 9, като предложените към настоящия момент § 9 и §10, изменят своята поредност, в зависимост от новата си последователност и стават съответно § 17 и §18.  Създава се нов § 9  §9. Създава се нов чл.20, който гласи  „чл. 20а, ал. (1) Допуска се изключение в разпоредбите на чл. 20, ал. 2, когато агроекологичните дейности се прилагат върху едни и същи площи заети с трайни насаждения, за едни и същи блокове на земеделското стопанство в петгодишен период от поемане на агроекологичния ангажимент, но през текущата година се получи разминаване повече от 10% от заявената площ, спрямо годината на одобрение, тогава:  1. финансовата помощ за текущата година се изчислява на база намалената площ и  2. земеделския стопанин продължава да изпълнява агроекологичния си ангажимент в  остатъчния му срок." | Не се приема  Не се приема | Виж мотиви относно неприемане на предложението за създаването на нов § 9.  Изложените мотиви касаят работа на Технически инспекторат на Държавен фонд „Земеделие“ – Разплащателна агенция, които не са предмет на настоящата наредба. Разпоредбите на чл. 20 са съобразени с одобрените текстове на Програмата за развитие на селските райони за периода 2014-2020 г. (ПРСР 2014-2020 г.) |
| 2. Създава се § 10 и чл. 24, ал. 4 се изменя така: „чл. 24 (4) Максималният размер на заявената площ по всички направления след 01.01.2019 г. е 50 ха." | Приема се по принцип | Предложението ще бъде подложено на обсъждане при разработване на нормативната уредба за следващия програмен период. |
| 3. Създава се § 11 и чл. 14, 4, буква а) се изменя така: След думата площи се поставят две точки, като „тирето и израза 315 евро/ха" се заличават.  Създават се подточките аа) и бб), които гласят: ,,аа) до 315 евро/ха - за площи заявени до 01.01.2018 г.; бб) 157,5 евро/ха - за площи заявени след 01.01.2018 г."  Като новия чл.1 4, т. 4, буква а), гласи следното: „4. по направление "Контрол на почвената ерозия":  а) (доп. -ДВ, бр. 59 от 2015 г., в сила от 04.08.2015 г.) за превръщане на обработваеми земеделски земи в постоянно затревени площи:  аа) до 315 евро/ха - за площи заявени до 01.01.2018 г.;  бб) 157,5 евро/ха-за площи заявени след 01.01.2018 г." | Не се приема | Предложението не се различава от формата на §1 от проекта на наредба, като се предлага различен размер на подпомагането за площи, заявени след 01.01.2018 г. по дейност от направление „Контрол на почвената ерозия“. Следва да се има предвид, че размерът на подпомагането е представен и одобрен на заседание на Комитета по наблюдение на ПРСР 2014-2020 г., като изчисленията са извършени при спазване изискванията на европейското законодателство. |
| 4. Създава се § 12 и чл. 52, ал. 4 се изменя така: След израза финансова помощ, се поставя запетая и се добавят думите „в срок до 31 юли на следващата година" и текста гласи следното:  „(4) Държавен фонд "Земеделие" - Разплащателна агенция, писмено информира земеделските стопани за изплатената им финансова помощ, в срок до 31 юли на следващата година." | Приема се по принцип | При следващо изменение предложението ще бъде обсъдено, като бъдат съобразени и сроковете за извършване на плащанията по схемите и мерките, включени в заявлението по чл. 32, ал. 1 от Закона за подпомагане на земеделските производители. |
| II. Да се предостави възможност земеделски стопанства, които са изцяло биологични, да продължат агроекологичните си дейности, прилагани по мярка 10 - „Агроекология и климат“. | Не се приема | В наредбата са предвидени възможни комбинации между дейности от мярка 10 и дейности, свързани с биологично земеделие. |
| 5. В преходни и заключителни разпоредби се създава § 13 , който гласи:  § 13 „Министърът на земеделието, храните и горите, служебно запазва гарантиран бюджет, за земеделски стопани в приоритетния сектор „Плодове и зеленчуци", които приключват агроекологичния си ангажимент по мярка 10 „Агроекология и климат" през Кампания 2019 и 2020 г. и които към момента на приключване на ангажимента си, са изцяло биологични по реда на Регламент ЕО № 834/2007г. " | Не се приема | Предложението е обвързано с финансовите средства, предвидени в бюджета по мярката и разпределението на средства от фондовете на ЕС за следващия програмен период. Същите не са предмет на наредбата, чиято цел е да създаде национална уредба относно реда и условията за предоставянето на тези финансови средства. |
| 6. В преходни и заключителни разпоредби се създава § 14 , който гласи :  §14„Земеделски стопани, с приключил агроекологичен ангажимент, по мярка 10 „Агроекология и климат" през Кампания 2019 и 2020 г., чиито стопанства са в приоритетния сектор „Плодове и зеленчуци" и които към момента на кандидатстване, са изцяло биологични по реда на Регламент ЕО № 834/2007 г., могат да подновят ангажимента си, финансирани от гарантирания бюджет по § 13.“ | Не се приема | Предложението е обвързано с финансовите средства, предвидени в бюджета по мярката и разпределението на средства от фондовете на ЕС за следващия програмен период. Предложението може да бъде разгледано при разработване на приложимата национална уредба за следващия програмен период. В действащата наредба е предвидена възможност за удължаване на изпълнявани ангажименти. ПРСР 2014-2020 г. |
| 7. Създава се § 15, който гласи :  §15 „Министърът на земеделието, храните и горите, издава заповед за прием по мярка 10 - „Агроекология и климат", за остатъчния бюджет, извън необходимия по § 13" | Не се приема | Предложението е обвързано с финансовите средства, предвидени в бюджета по мярката и разпределението на средства от фондовете на ЕС за следващия програмен период. Същите не са предмет на наредбата, чиято цел е да създаде национална уредба относно реда и условията за предоставянето на тези финансови средства. |
| 8. В преходни и заключителни разпоредби се създава § 16 , който гласи:  § 16. „За Кампания 2019 г. и следващите, не се издава заповед за прием по агроекологични дейности по чл. З, т. 2 и т. З и чл. 36, ал. 1, т. 1 от настоящата наредба" | Не се приема | В действащата наредба не се регламентира издаването на заповед за прием по мярка 10 „Агроекология и климат“, тъй като това се урежда в Наредба № 5 от 2009 г. за условията и реда за подаване на заявления по схеми и мерки за директни плащания. |
| **МОТИВИ:**  Приемаме, така направените промени от администрацията на МЗХГ, но за нас те са твърде закъснели и козметични. За да имаме възможност да се „спаси" поне малка част от неизточения бюджет по мярка 10 „Агроекология и климат", за да се постигне поне някакъв положителен резултат за обществото предложихме допълване на НИД на Наредба №7/2015г. по отношение на следното :  I. По отношение на предложения § 9:  За наше огромно съжаление, през годините сме свидетели, как ДФЗ-РА, постоянно променя методиките си за измерване на земеделските парцели.  Пример: Площта на засадени трайни насаждения се измерва по следните начини: Вариант № 1: като за граница се прилага последното дърво от масива плюс 1/2 от разстоянието на междуредието;  Вариант № 2: за граница се смята самото последно дърво;  Вариант № 3, който е и най вероятен: всеки експерт от Технически инспекторат си мери така, както си е наумил, без да спазва никакви методики, указания и данни на производителите на GPS апаратите за допускания процент разминаване. Имено поради гореизложеното, редица коректни бенефициенти стават санкционирани поради непрофесионализма на работещите в ДФЗ-РА или липсваща точна методика. Именно поради многото сигнали до нас от страна на земеделски стопани, ние предлагаме промените в създаването на нов чл. 20а, който поне да редуцира санкциите към земеделския стопанин, който е добросъвестен. За съжаление сме свидетели на немалко фалити на добросъвестни стопани в резултат на неправилни действия на администрацията. | Не се приема | Изложените мотиви са относно направените предложения от  **nbioassoc@gmail.com**  за създаването на нови параграфи.  Това са мотиви относно предложението по § 9, мотивите са взети предвид при изготвянето на обосновката за неприетите предложения. |
| 2. По отношение на § 10, ние сме последователни и предлагаме по всички направления по агроекологичните мерки 10 „Агроекология и климат" и 11 „Биологично земеделие", да се наложи таван на подпомаганите площи от 50 ха/500 дка, защото именно липсата на този таван източва бюджета на ПРСР от 2007 г. до момента. За съжаление от МЗХГ не предприемат нищо по този въпрос. | Не се приема | Това са мотиви относно предложението по § 10, мотивите са взети предвид при изготвянето на обосновката за неприетите предложения. |
| З. По отношение на § 11, - предлагаме намаление на финансовото подпомагане по направлението за превръщане на обработваеми земи в постоянно затревени площи. За нас това е едно от направленията, от които се източва бюджета на мярката. Редица стопани целенасочено арендуваха негодни за ползване площи на ниска рента (мочурища, глини, солници, площи които естествено се наводняват), като в последствие без да извършват никаква дейност по тях, просто ги заявяват по визираното направление. | Не се приема | Това са мотиви относно предложението по § 11, мотивите са взети предвид при изготвянето на обосновката за неприетите предложения. |
| 4. По отношение на § 12, - предлагаме ДФЗ-РА, да извърши писмено уведомяване до 31 юли на следващата година към бенефициентите с извършени и/или неизвършени плащания по тях. Предложения от нас срок е реално 1 месец след крайния срок, в който се извършват плащанията базирани на площ. В момента такъв срок няма и ДФЗ-РА се подиграва със земеделските стопани, като им изпраща писма за по 3-4 години назад, което според нас е недопустимо за една правова и цивилизована държава. | Не се приема | Това са мотиви относно предложението по § 12, мотивите са взети предвид при изготвянето на обосновката за неприетите предложения. |
| 5. По отношение на §13, § 14, § 15 - Предлагаме Министъра на земеделието, храните и горите служебно да гарантира бюджет за земеделски стопанства, които прилагат агроекологични дейности по мярка 10 „Агроекология и климат", като същевременно стопанствата са изцяло биологични по реда на Регламент ЕО № 834/2009г. и са в приоритетния сектор „Плодове и зеленчуци". | Не се приема | Това са мотиви относно предложението по § 13, 14 и 15 мотивите са взети предвид при изготвянето на обосновката за неприетите предложения. |
| б. По отношение на § 16  Предлагаме да няма въобще прием по агроекологични направления с добре отъпкан маршрут за източване на Европейски и национални средсша, Това е мярка за минимизиране на изкуственото, неефективно източване на бюджетни средства. | Не се приема | Това са мотиви относно предложението по § 13, 14 и 15 мотивите са взети предвид при изготвянето на обосновката за неприетите предложения. |